החבורה של ג'ק מוצאת את כספו של וולט, הקבור בשבע חביות, וגונבת אותן ממנו; לבקשת טוד אלקוויסט (אחיינו של ג'ק), הם משאירים לוולט חבית אחת, ובה כ-11 מיליון דולר. החבורה קוברת את האנק ואת גומז במקום החביות. ג'ק מברר שיחסיו עם וולט סדירים, אך וולט מזכיר לו שהבטיח לו שיהרוג את ג'סי. וולט מזהה את מקום מחבואו של ג'סי, ודורש מג'ק לחסל אותו, כפי שסיכמו. טוד מציע לקחת את ג'סי בשבי, על מנת לברר מה בדיוק גילה להאנק ועל מנת שימשיך ליצור למענם מתאמפטמין (היות שהוא היחיד שיודע כיצד ליצור אותו כמו וולט).
בטרם החבורה עוזבת את המקום, וולט מגלה לג'סי שהיה עד למותה של בת-זוגו ג׳יין מרגוליס ממנת יתר של סמים וכי בחר שלא לנסות להציל את חייה. במכוניתו של וולט נגמר הדלק לאחר שכדור ניקב את מכל הדלק. וולט מגלגל את החבית שלו במדבר, עד שהוא מגיע לביתו של יליד אמריקאי, וקונה ממנו את המשאית שלו. מארי, אשתו של האנק, שאינה מודעת לכל מה שהתרחש במדבר, מודיעה לסקיילר שהאנק עצר את וולט ודורשת ממנה לספר לפלין את האמת על עיסוקו של אביו.
סקיילר, פלין והולי חוזרים לביתם, ומוצאים שם את וולט, שמנסה לשכנע אותם לעזוב ביחד איתו ולהתחיל בחיים חדשים. סקיילר מתעקשת לשאול היכן האנק, ולאחר שהיא מבינה שהוא מת היא לוקחת סכין מטבח לידה ודורשת מוולט לעזוב. הוא מתעמת איתה והם נופלים לרצפה. פלין מנטרל את וולט, מגן על אמו ומתקשר למשטרה. וולט בורח מהבית, ולוקח את הולי איתו כאשר היא בעריסתה.
כאשר וולט מחליף חיתול להולי, היא קוראת לאמה. וולט חש אשמה, ומתקשר הביתה לשוחח עם סקיילר. בשיחת טלפון, לה מאזינים גם מארי והמשטרה, וולט נוזף בסקיילר, ולוקח על עצמו את כל האחריות על עסקי הסמים שלו ומאשר את מותו של האנק. וולט משאיר את הולי בתחנת כיבוי אש, שם אחד הכבאים מוצא אותה עם פתק על חולצתה. למחרת בבוקר, וולט פוגש את איש הקשר שהכיר לו סול גודמן, על מנת שיסדר לו זהות בדויה. איש הקשר אוסף את וולט ואת החבית למכוניתו, והם נוסעים יחד.
הפקה.
ליצירת הפרק, קיבלה התסריטאית, , יד חופשית יותר בכתיבת הפרק. בשאר הפרקים הופעלו עליה לחצים רבים ועידוד שינויי פרטים עלילתיים מצד חברת ההפקה.
ביקורות ותגובות.
הפרק זכה לביקורות משבחות מצד המבקרים והקהל על המשחק, העלילה והדיאלוגים. הפרק נחשב בעיני רבים לפרק הטוב ביותר בסדרה, ולאחד הפרקים הטובים ביותר ששודרו בטלוויזיה. ב 13 בספטמבר 2013, סת' אמיטין מאתר IGN כתב על הפרק;
הפרק זיכה את התסריטאית, , בפרס אמי, ואת השחקן הראשי, בריאן קראנסטון, בפרס אמי לשחקן הראשי הטוב ביותר בסדרת דרמה, על גילומו של וולטר וייט בפרק.
כמו כן, זכה הפרק לציון של 10 מתוך 10 במסד הנתונים IMDb על בסיס 167 אלף דירוגים, מה שהופך אותו לערך היחיד שזכה לציון זה באתר.
אלתור.
בסצנה שבה וולטר מחתל את בתו התינוקת, הולי, היא קוראת "מאמא, מאמא", מה שגורם לוולטר להבין שהולי צריכה את אמה יותר מאשר אותו, והוא מחזיר את הולי לאמה. למעשה, הסצנה הזו לא נכתבה בתסריט המקורי, אלא סצנה אחרת בה וולטר מסתבך כשהוא מחתל את הולי. אך, התינוקת ששיחקה את הולי, קראה לאימה בזמן שהסצנה צולמה (היות שאימה עמדה מאחורי המצלמה). היוצרים רצו למחוק את הסצנה ולצלם אותה מחדש, אך השחקן של וולטר, בריאן קראנסטון, החליט להמשיך לשחק במחשבה שזה יגרום לצופים להתחבר רגשית לסצנה.
מ.ק. 624
מ.ק. 624 הוא השם שניתן בצה"ל למכשיר קשר דיגיטלי נייד וידני מתוצרת תדיראן המשדר שמע באפנון תדר, (FM) בתחום התג"מ (תדר גבוה מאוד) (VHF).
בגלל מידותיו הקטנות ומשקלו הנמוך, המכשיר משמש כקשר אישי וניתן להשתמש בו כמכשיר יד בעל תצוגה דיגיטלית, מיקרופון ורמקול מובנים, או בנשיאה על הגב בעזרת קופסת פיקוד ואבד"שים. ניתן לחבר אל מכשיר זה מצפין.
היסטוריה.
בתחילת שנות ה-90 החלה הצטיידות של צה"ל במכשיר הקשר הזה.
פרטים טכניים.
סוללה חשמלית.
מתח: הסוללה למכשיר היא 12 וולט ליתיום.
אנטנה.
אל בית באנטנה של המ.ק. ניתן לחבר אנטנת שוט 892 שאורכה הוא 89.2 ס"מ בעזרת מתאם גמיש.
אביזרי דיבור ושמע.
ניתן לחבר למ.ק. 624 מגוון מערכות דיבור, אשר הנפוצה שבהן היא מערכת דיבור בצורת אפרכסת המכילה מיקרופון ואוזניה. כמו כן ניתן לחבר אליה קופסת פיקוד ק"פ 624 לשליטה בערוצים.
סנקציה
סנקציות בין-לאומיות בסכסוך האוקראיני-רוסי
טום פלפרי
טום פלפרי (באנגלית: Thomas J. Pelphrey נולד ב-28 ביולי 1982) הוא שחקן תיאטרון, קולנוע וטלוויזיה אמריקאי.
ביוגרפיה.
פלפרי נולד האוול , ניו ג'רזי. הוא סיים את לימודיו בבית הספר התיכון האוול בשנת 2000. לפלפרי תואר ראשון באמנויות יפות מאוניברסיטת ראטגרס.
קריירה.
Guiding Light.
התפקיד הבולט ביותר של פלפרי היה תפקידו של ג'ונתן רנדל, בנם של רווה שיין ובעלה לשעבר המנוח, ריצ'רד ווינסלו, באופרת הסבון של CBS "Guiding Light" . הוא הצטרף לצוות השחקנים בספטמבר 2004 וזכה לשבחי המבקרים על גילמו של האנטי-גיבור ג'ונתן.
הוא היה מועמד לפרס אמי לשעות היום עבור "שחקן צעיר מצטיין" ב-2005 וזכה בפרס בשנה שלאחר מכן באפריל 2006. הוא קיבל מועמדות שלישית ברציפות באותה קטגוריה ב-2007 אך הפסיד לבריטון מקלור. פלפרי זכה בפרס אמי השני שלו ביום על "שחקן צעיר מצטיין" ב-2008.
כשהעולם מסתובב.
פלפרי חתם על חוזה לשחק את "מיק" בסדרת הטלוויזיה כשהעולם מסתובב החל מאוקטובר 2009. תפקידו הסתיים בפברואר 2010 כאשר דמותו נשלחה לכלא על מעלליו. פלפרי זכה בפרס אמי לשחקן המשנה הטוב ביותר על תפקידו כמיק דנטה.
טלוויזיה בפריים טיים.
ב-30 במרץ 2007, הוא הופיע בפרק של "מספ7ים". ב-17 באוקטובר 2008, הוא הופיע בפרק של סדרת הטלוויזיה"הלוחשת לרוחות", ובעונה שלאחר מכן בפרק של . ב-2015 פלפרי קיבל את התפקיד החוזר של קורט בונקר, נאו-נאצי לשעבר שמנסה להשתלב מחדש בחברה, בדרמת האקשן של סינמקס "באנשי" . כדי להתכונן לתפקיד זה הוא התחיל להרים משקולות ועשה מחקר על התנועה הנאו-נאצית באמריקה. מאז 2017, הוא הופיע "ב"איירון פיסט"" בתור וורד מיצ'ם. פלפרי גילם את בן דייוויס בעונה השלישית של דרמת הפשע של נטפליקס אוזרק אשר שוחררה ב-27 במרץ 2020.
תיאטרון.
מ-6 בספטמבר 2007 עד 30 בספטמבר 2007, הופיע פלפרי במחזה של קווין מנדל, "A New Television Arrives Finally", בתיאטרון 54, בניו יורק. פלפרי כיכב במחזה "In God's Hat" בתיאטרון פיטר ג'יי שארפ, בעיר ניו יורק, עד 7 באוגוסט 2010. ב-2012 הופיע בדרמה המוזיקלית "End of the Rainbow" בתור מיקי דינס; בשנת 2015, הוא חזר לברודוויי בחידוש של המחזה "Fool for Love", כשגילם את מרטין.
עומס ויראלי
יהושע מימוני
דוד מימוני (השני)
ביעור
רנה דפונטיין
רנה דפונטיין (בצרפתית: René Louiche Desfontaines; 14 בפברואר 1750–16 בנובמבר 1833, פריז) היה בוטנאי צרפתי, נשיא האקדמיה הצרפתית למדעים.
ביוגרפיה.
רנה דפונטיין נולד בכפר בברטאן שבצרפת. לאחר סיום בית הספר בשנת 1773 הוא הגיע לפריז במטרה ללמוד רפואה. בעקבות הרצאות שהוא שמע בז'רדן דה פלאנט הוא החליט לעבור לחקר צמחים.
במשך שנתיים דפונטיין היה בסיור בתוניסיה ואלז'יר. בשנים 1798–1799 הוא פרסם את ממצאיו ב-2 כרכים Flora Atlantica בהם תיאר לראשונה כ-300 צמחים. בנוסף הוא עסק באורניתולוגיה בפרסם את המאמרים בתחום בידיעון של האקדמיה. בשנת 1880 מאמרים אלו רוכזו בספר Desfontaines's Mémoire sur quelques nouvelles espèces d'oiseaux des côtes de Barbarie שיצאה לאור בלונדון.
בשנת 1786 דפונטיין מונה לפרופסור בז'רדן דה פלאנט. בהמשך הוא מונה למנהלו של מוזיאון הלאומי להיסטוריה של הטבע. במהלך המהפכה הצרפתית הוא הפעיל את השפעתו והציל מספר בוטנאים.
דפונטיין אסף עשבייה שכללה 1480 פריטים של צמחים מאגן הים התיכון. האוסף נתרם לעיריית פריז.
בשנת 1783 דפונטיין התקבל לאקדמיה הצרפתית למדעים ובהמשך כיהן כנשיא של האקדמיה בשנים 1804–1805.
סוגים Desfontainia ו- Fontanesia נקראים על שמו. הוא גם היה הראשון שתיאר את אלימון ובולבול אפריקאי.
רנה לואיש דפונטיין
הבחירות בארצות הברית (2022)
הבחירות בארצות הברית בשנת 2022 ייערכו ביום ג', 8 בנובמבר. הן יהיו בחירות אמצע הכהונה, שייערכו במחצית תקופת הכהונה הנוכחית של נשיא ארצות הברית ג'ו ביידן. במהלכן ייבחרו כל חברי בית הנבחרים של ארצות הברית, 35 מתוך 100 חברי הסנאט של ארצות הברית, 36 מושלי מדינות ושלושה מושלי טריטוריות וחברי בתי מחוקקים מקומיים ב-46 מתוך 50 מדינות. כמו כן ייערכו בחירות למשרות ציבוריות רבות אחרות במדינות ארצות הברית ועריה. הן הבחירות הראשונות שייערכו לאחר החלוקה מחדש של מחוזות הבחירה בעקבות מפקד האוכלוסין של שנת 2020.
הבחירות לקונגרס ה-118.
בבחירות יעמדו לבחירה לפחות 34 מבין 100 מושבי הסנאט, שהם כל חברי הקבוצה השלישית (Class III) של חבריו, העומדים בשנת כהונתם השישית. בכל מדינה שיש בה בחירות לסנאט ייבחר רק סנאטור אחד מתוך שני הסנאטורים שלה. ייערכו גם בחירות למילוי שני מושבים לפחות שיתפנו מקרב הסנאטורים חברי קבוצות I ו-II.
בבחירות יעמדו לבחירה כל 435 המושבים בבית הנבחרים שהם בעלי זכות הצבעה. בנוסף לכך יעמדו לבחירה ששת המושבים של חברי הקונגרס שאינם בעלי זכות הצבעה, המייצגים את וושינגטון די. סי., ארבע טריטוריות ואת פוארטו ריקו.
הנבחרים, ביחד עם הסנאטורים שמושביהם אינם עומדים לבחירה השנה, ירכיבו את הקונגרס ה-118, שיתכנס בינואר 2023.
בחירות במדינות ארצות הברית.
בבחירות ייבחרו מועמדים למילוי 36 משרות מושל במדינות ארצות הברית. כמו כן ייבחרו מושלים לשלוש טריטוריות.